
ΔΕΛΤΙΟ ΤΥΠΟΥ

Η Philip Morris International και ο Andrea Bocelli παρουσίασαν την πλατφόρμα “Believe. Further”
Μία νέα πλατφόρμα διαλόγου ανάμεσα σε δύο φωνές που ενώνονται από μία κοινή πορεία προς την πρόοδο

Ασπρόπυργος, 29 Ιουνίου 2026

Η Philip Morris International (PMI) και ο Andrea Bocelli παρουσίασαν το “Believe. Further”, μία πολυετή πλατφόρμα που έχει σχεδιαστεί για να εμπλέξει το κοινό σε μία ευρύτερη συζήτηση γύρω από την πρόοδο και τη θετική αλλαγή. Η παρουσίαση πραγματοποιήθηκε στις 26 Ιουνίου, στον Torre dell’ Arsenale στη Βενετία, έναν χώρο όπου η ιστορική κληρονομιά συναντά τη διαρκή εξέλιξη, αποτελώντας το κατάλληλο σκηνικό για δύο φωνές που μοιράζονται την ίδια διαδρομή.
«Τι κάνεις όταν ο κόσμος έχει ήδη αποφασίσει ποιος είσαι;» Από αυτό το ερώτημα ξεκινά το “Believe. Further”. Μία πρωτοβουλία που βασίζεται στην κοινή πίστη στην πρόοδο και στην κοινή πεποίθηση για τη δύναμη της αλλαγής. Σε μία εποχή όπου η επιστήμη και η τεχνολογία προσφέρουν καλύτερες επιλογές, έρχονται κοντά δύο φωνές που, ανεξάρτητα αλλά και παράλληλα, βρίσκονται σε μία διαρκή διαδικασία αλλαγής, προσκαλώντας την έναρξη μίας διαφορετικής συζήτησης με την κοινωνία συνολικά.
Η πορεία του Andrea Bocelli έχει καθοριστεί από την πίστη. Από τα πρώτα βήματα της καριέρας του έως τις σημαντικότερες σκηνές του κόσμου, ακολούθησε μία διαδρομή που διαμορφώθηκε από την πεποίθηση και το θάρρος να υπερβεί αυτό που ο κόσμος πίστευε ότι μπορούσε να γίνει.
Η πορεία μετασχηματισμού της Philip Morris International, αντανακλά την ίδια δομή, με κινητήριο δύναμη τις αποφάσεις που ελήφθησαν από νωρίς, τη σταθερή δέσμευση και την πειθαρχία που απαιτείται για να επιτευχθεί αλλαγή με διάρκεια στον χρόνο. Σήμερα, ο μετασχηματισμός αυτός αποτυπώνεται και μετριέται στην πράξη: τα smoke-free προϊόντα αντιπροσωπεύουν το 43% των καθαρών εσόδων της PMI και διατίθενται σε 108 αγορές παγκοσμίως.
«Δεσμευτήκαμε να μετασχηματίσουμε την επιχειρηματική μας δραστηριότητα, με καλύτερες εναλλακτικές, γιατί αυτό ήταν το σωστό και μπορούσαμε να το κάνουμε. Δεν υπήρχε καμία δεύτερη σκέψη.», δήλωσε ο Massimo Andolina, President Europe Region της Philip Morris International. «Σήμερα εγκαινιάζουμε τη συνεργασία μας με τον Andrea Bocelli στη Βενετία, με στόχο να αναδείξουμε όσα μπορούν να καταστήσουν δυνατά η τεχνολογία και η καινοτομία και να δείξουμε ότι αυτή η πρόοδος δεν αποτελεί πλέον προοπτική, αλλά πραγματικότητα.»
 «Πάντα πίστευα στη σημασία του να παραμένει κανείς πιστός στις αξίες του και να αγκαλιάζει κάθε στάδιο της διαδρομής του, μαθαίνοντας μέσα από αυτή», δήλωσε ο Andrea Bocelli. «Πρέπει να θεωρούμε εφικτό ακόμη και αυτό που μοιάζει αδύνατο, όταν μπορεί να συμβάλει στη βελτίωση της ζωής των ανθρώπων και την πρόοδο της ανθρωπότητας.»
Σχεδιασμένη για να απευθυνθεί σε πολιτιστικά, θεσμικά και επιχειρηματικά κοινά σε όλη την Ευρώπη, η πλατφόρμα “Believe. Further” θα εξελίσσεται διαρκώς, διευρύνοντας την απήχησή της, καθώς ο διάλογος γύρω από την πρόοδο συνεχίζεται. Εκφράζει μία κοινή προσέγγιση για το μέλλον και μία κοινή πεποίθηση ότι η πρόοδος έχει σημασία και αποτελεί τη μόνη κατεύθυνση που αξίζει να επιλέξει κανείς.

-ΤΕΛΟΣ-

Σχετικά με την ΠΑΠΑΣΤΡΑΤΟΣ  

Η Παπαστράτος, θυγατρική εταιρεία της Philip Morris International (PMI), αποτελεί ηγέτιδα δύναμη στην παραγωγή και εμπορία μη καιόμενων νικοτινούχων προϊόντων και τσιγάρων στην Ελλάδα. Φέτος, το 2026, συμπλήρωσε 95 χρόνια αδιάλειπτης λειτουργίας, μια ιστορική διαδρομή που συνδέεται άρρηκτα με την πορεία της χώρας και αποτυπώνει τη σταθερή επιλογή της για εξέλιξη, επένδυση στους ανθρώπους, καινοτομία και συμβολή στην ελληνική οικονομία και κοινωνία. Το 2017, η εταιρεία ξεκίνησε το ταξίδι του μετασχηματισμού της, μετατρέποντας το εργοστάσιο στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν δυνητικά μειωμένου κινδύνου της PMI σε σχέση με το συμβατικό τσιγάρο. Η επένδυση αυτή έχει ξεπεράσει τα 700 εκατ. ευρώ έως και σήμερα, δημιουργώντας νέες θέσεις εργασίας και αυξάνοντας την αξία των εξαγωγών της εταιρείας πλέον των 400 εκατ. ευρώ ετησίως. Τον Ιούλιο του 2020, ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Σήμερα, η τεχνολογία αυτή διατίθεται σε 108 χώρες και έχει υιοθετηθεί από περισσότερους από 43 εκατομμύρια ενήλικους καπνιστές παγκοσμίως, εκ των οποίων 800.000 στην Ελλάδα. 
Στον πυρήνα της 95χρονης πορείας της Παπαστράτος βρίσκονται πάντα οι άνθρωποι. Με σταθερά ισχυρό κοινωνικό αποτύπωμα, η εταιρεία υλοποιεί ουσιαστικές δράσεις εταιρικής κοινωνικής ευθύνης, ενώ οι επανειλημμένες διακρίσεις της - ως Top Employer, ως Πιο Ελκυστικός Εργοδότης στην Ελλάδα, καθώς και η πιστοποίηση Equal Pay & Opportunities - επιβεβαιώνουν τις αξίες της και τον τρόπο με τον οποίο λειτουργεί, τόσο ως εργοδότης όσο και ως υπεύθυνος εταιρικός πολίτης. Με όραμα μία Ελλάδα χωρίς το συμβατικό τσιγάρο, η Παπαστράτος έχει μετατρέψει την αλλαγή σε συνειδητή επιλογή, δημιουργώντας μια ουσιαστική κληρονομιά καινοτομίας και υπευθυνότητας.

Για επικοινωνία με την εταιρεία: Κατερίνα Χατζοπούλου, Senior Manager Communications, Media Relations & Content, Παπαστράτος, τηλ. 2104193000 Katerina.Chatzopoulou@pmi.com, Στέφη Σκλαβούνου, Senior Account Manager, αία relate, τηλ. 2107418927, sklavounou@aea.gr

Σχετικά με την PMI   
 
Η Philip Morris International (PMI) είναι μία κορυφαία διεθνής εταιρεία καταναλωτικών αγαθών, η οποία εργάζεται ενεργά για τη δημιουργία ενός μέλλοντος χωρίς τσιγάρο, ενώ παράλληλα εξελίσσει το χαρτοφυλάκιό της με μακροπρόθεσμο ορίζοντα, επεκτείνοντάς το και πέρα από τον τομέα του καπνού και της νικοτίνης. Σήμερα, το χαρτοφυλάκιο της εταιρείας περιλαμβάνει κυρίως τσιγάρα και smoke-free προϊόντα, όπως συστήματα θέρμανσης καπνού, προϊόντα νικοτίνης σε φακελάκια (nicotine pouches) και προϊόντα ηλεκτρονικού ατμίσματος. Τα smoke-free προϊόντα της PMI διατίθενται σε 108 αγορές, ενώ, σύμφωνα με εκτιμήσεις της εταιρείας, έως τις 31 Δεκεμβρίου 2025 χρησιμοποιούνταν από περισσότερους από 43 εκατομμύρια ενήλικους καταναλωτές παγκοσμίως, πολλοί από τους οποίους έχουν διακόψει το κάπνισμα συμβατικών τσιγάρων ή έχουν μειώσει σημαντικά την κατανάλωση τσιγάρων. Κατά το πρώτο τρίμηνο του 2026, τα smoke-free προϊόντα αντιστοιχούσαν στο 43% των συνολικών καθαρών εσόδων της PMI. Από το 2008, η PMI έχει επενδύσει περισσότερα από 16 δισεκατομμύρια δολάρια στην ανάπτυξη, την επιστημονική τεκμηρίωση και την εμπορική διάθεση καινοτόμων smoke-free προϊόντων που απευθύνονται σε ενήλικους καπνιστές οι οποίοι διαφορετικά θα συνέχιζαν να καπνίζουν, με απώτερο στόχο την πλήρη κατάργηση της διάθεσης τσιγάρων. Οι επενδύσεις αυτές περιλαμβάνουν τη δημιουργία κορυφαίων επιστημονικών δυνατοτήτων αξιολόγησης, στους τομείς της προκλινικής τοξικολογίας συστημάτων, της κλινικής και συμπεριφορικής έρευνας, καθώς και των μελετών μετά την κυκλοφορία των προϊόντων. Έπειτα από αυστηρή επιστημονική αξιολόγηση, ο Οργανισμός Τροφίμων και Φαρμάκων των ΗΠΑ (FDA) έχει εγκρίνει τη διάθεση του General snus και των ZYN nicotine pouches της Swedish Match, καθώς και εκδόσεων των συσκευών και των αναλώσιμων IQOS της PMI, χορηγώντας τις πρώτες σχετικές εγκρίσεις στις αντίστοιχες κατηγορίες προϊόντων. Επιπλέον, εκδόσεις των προϊόντων IQOS και του General snus έλαβαν επίσης τις πρώτες εγκρίσεις Modified Risk Tobacco Product (MRTP) από τον FDA. Αξιοποιώντας τη σημαντική τεχνογνωσία που έχει αναπτύξει στις επιστήμες ζωής, η PMI έχει μακροπρόθεσμη φιλοδοξία να επεκτείνει τη δραστηριότητά της και στον τομέα της ευεξίας (wellness).

Για περισσότερες πληροφορίες, παρακαλούμε επισκεφθείτε: https://www.pmi.com/ και  https://www.pmiscience.com/en/. 


Σχετικά με τον Μαέστρο Andrea Bocelli
Ο Andrea Bocelli είναι ένας από τους πλέον αναγνωρισμένους τενόρους παγκοσμίως, γνωστός για τη μοναδική φωνή του, το ευρύ καλλιτεχνικό του έργο και την ικανότητά του να συγκινεί ανθρώπους διαφορετικών πολιτισμών και γενιών. Γεννημένος στο Lajatico της Τοσκάνης, ο Ιταλός τενόρος έχει καταφέρει να γεφυρώσει με μοναδικό τρόπο τον κόσμο της όπερας με τη δημοφιλή μουσική. Στη διάρκεια μίας καριέρας που εκτείνεται σε τέσσερις δεκαετίες, έχει πουλήσει περισσότερους από 90 εκατομμύρια δίσκους, ενώ οι ερμηνείες του έχουν ξεπεράσει τα 16 δισεκατομμύρια streams, κατατάσσοντάς τον ανάμεσα στους δημοφιλέστερους καλλιτέχνες της κλασικής μουσικής στην ιστορία της δισκογραφίας. Η διαδρομή του χαρακτηρίζεται από συνειδητές επιλογές, πειθαρχία και βαθιά αφοσίωση στην τέχνη του. Σπούδασε Νομική στο Πανεπιστήμιο της Πίζας και απέκτησε την ιδιότητα του δικηγόρου πριν ακολουθήσει το πραγματικό του κάλεσμα στη μουσική. Μαθήτευσε δίπλα στον σπουδαίο τενόρο Franco Corelli, χτίζοντας σταδιακά μία από τις πιο ξεχωριστές φωνές της γενιάς του. Η παρουσία του εκτείνεται πολύ πέρα από τις αίθουσες συναυλιών. Έχει τραγουδήσει στη στέψη του Βασιλιά Καρόλου Γ΄, στην εκδήλωση για την 75η επέτειο του Ιταλικού Συντάγματος παρουσία του Προέδρου της Ιταλικής Δημοκρατίας, ενώ έχει εμφανιστεί σε κοινό και στις πέντε ηπείρους. Το 2026 συμμετείχε στην τελετή έναρξης των Χειμερινών Ολυμπιακών Αγώνων στο Μιλάνο, επιβεβαιώνοντας για ακόμη μία φορά τον πρωταγωνιστικό του ρόλο στη διεθνή πολιτιστική σκηνή. Το 2011, ο Andrea Bocelli και η οικογένειά του ίδρυσαν το Andrea Bocelli Foundation, με αποστολή την ενδυνάμωση ανθρώπων και κοινοτήτων που αντιμετωπίζουν τη φτώχεια, την ασθένεια και τον κοινωνικό αποκλεισμό, εκφράζοντας την πεποίθηση ότι μπορούμε να πετύχουμε πολλά μόνοι μας, αλλά ακόμη περισσότερα όταν δρούμε μαζί. Αυτή ακριβώς η αντίληψη, ότι η τέχνη συνοδεύεται από ευθύνη, ότι η ομορφιά οφείλει να υπηρετεί έναν σκοπό και ότι η πραγματική πρόοδος δεν μετριέται από τις πωλήσεις ή τα ρεκόρ, αλλά από τον θετικό αντίκτυπο στις ζωές των ανθρώπων, καθιστά τον Andrea Bocelli μία αυθεντική και καθοριστική φωνή αυτής της πρωτοβουλίας.

